# Procedura de selecție a candidaților pentru poziția de evaluator în cadrul Centrului de evaluare a competențelor specialiștilor constatare daune (CESCD)

## 1. Scop

Procedura stabilește modul de organizare și desfășurare a procesului de selecție a candidaților pentru poziția de evaluator de competențe în cadrul Centrului de evaluare a competențelor specialiștilor constatare daune.

## 2. Domeniu de aplicare

Procedura se aplică, în cadrul Centrului de evaluare a competențelor specialiștilor constatare daune (CESCD), candidaților care solicită să fie evaluați în vederea avizării pentru poziția de evaluator de competențe.

## 3. Legislație aplicabilă domeniului de referință

* Legea nr. 132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi de tramvaie;
* Norma ASF nr. 20/2017 privind asigurările auto din România publicată în Monitorul Oficial, Partea I nr. 624 din 01.08.2017;
* Legea nr. 32/2000 privind activitatea de asigurare şi supravegherea asigurărilor publicată în Monitorul Oficial, Partea I nr. 148 din 10.04.2000, cu modificările și completările ulterioare;
* Legea nr. 237/2015 privind autorizarea şi supravegherea activităţii de asigurare şi reasigurare- publicata în Monitorul Oficial, Partea I nr. 800 din 28.10.2015;
* Codul Civil din 2009 (forma consolidată) - republicat în Monitorul Oficial, Partea I nr. 505 din 15.07.2011 (prevederile aplicabile);
* Codul Penal din 2009 - publicat în Monitorul Oficial, Partea I nr. 510 din 24.07.2009;
* Ordinul CSA nr. 23/2009 pentru punerea în aplicare a Normelor privind informaţiile pe care asigurătorii şi intermediarii în asigurări trebuie să le furnizeze clienţilor, precum şi alte elemente pe care trebuie să le cuprindă contractul de asigurare - publicată în Monitorul Oficial, Partea I nr. 908 din 23.12.2009;
* Norma ASF nr. 7/2013 privind forma şi clauzele cuprinse în contractul de asigurare obligatorie a locuinţelor împotriva cutremurelor, alunecărilor de teren şi inundaţiilor - publicată în Monitorul Oficial, Partea I nr. 521 din 20.08.2013
* Contractul de asigurare/Condițiile de asigurare, în cazul asigurării de răspundere civilă auto pentru prejudicii produse terțelor persoane prin accidente de vehicule și de tramvaie respectiv în cazul asigurărilor facultative;
* Ordonanţa de urgenţă nr. 195/2002 privind circulaţia pe drumurile publice - publicată în Monitorul Oficial, Partea I nr. 670 din 03.08.2006;
* Ordonanţa nr. 21/1992 privind protecţia consumatorilor - publicată în Monitorul Oficial, Partea I nr. 208 din 28.03.2007;
* Legea nr. 296/2004 privind Codul consumului (republicare) - publicată în Monitorul Oficial, Partea I nr. 224 din 24.03.2008;
* Ordonanţa nr. 85/2004 privind protecţia consumatorilor la încheierea şi executarea contractelor la distanţă privind serviciile financiare (republicare) - publicată în Monitorul Oficial, Partea I nr. 365 din 13.05.2008;
* Regulamentul ASF nr. 4/2016 privind organizarea şi funcţionarea Entităţii de Soluţionare Alternativă a Litigiilor în domeniul financiar nonbancar (SAL-FIN);
* Ordonanța Guvernului nr. 21/1992 privind protecţia consumatorilor, republicată;
* Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren şi inundaţiilor - publicată în Monitorul Oficial, Partea I nr. 175 din 09.03.2016;
* Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării terorismului (republicare), publicată în Monitorul Oficial, Partea I nr. 702 din 12.10.2012;
* Ordinul CSA nr.24/2008 pentru punerea în aplicare a Normelor privind prevenirea şi combaterea spălării banilor şi a finanţării actelor de terorism prin intermediul pieţei asigurărilor - publicată în Monitorul Oficial, Partea I nr. 12 din 07.01.2009;
* Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date - publicată în Monitorul Oficial, Partea I nr. 790 din 12.12.2001;
* Norma nr. 18/2017, privind procedura de soluţionare a petiţiilor referitoare la activitatea societăților de asigurare și reasigurare şi brokerilor de asigurare, Publicată în Monitorul Oficial, Partea I, nr. 555 din 13 iulie 2017;
* Ordonanţa nr. 38/2015 privind soluţionarea alternativă a litigiilor dintre consumatori şi comercianţi - publicată în Monitorul Oficial, Partea I nr. 654 din 28.08.2015
* Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) a Parlamentului European si a Consiliului Uniunii Europene, Data documentului: 25/11/2009, transpusă în dreptul intern prin Legea nr.237/2015 și alte norme emise de ASF
* Directiva 2009/103/CE a Parlamentului European și a Consiliului din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi a Parlamentului European si a Consiliului Uniunii Europene, Data documentului: 16/09/2009;
* Directiva 72/166/CEE a Consiliului Uniunii Europene privind controlul asigurării de răspundere civilă auto;
* Decizia Comisiei 2007/482/CE privind intrarea în vigoare pentru biroul național din România a acordului multilateral, acord între birourile naționale ale asigurătorilor din statele membre ale Spațiului Economic European și al altor state asociate pentru punerea în aplicare a prevederilor art. 2 din Directiva 72/166/CEE;
* Directiva 2011/83/UE privind drepturile consumatorilor.

***Precizare: Actele normative indicate nu reprezintă o enumerare exhaustivă a normelor incidente sectorului asigurări - domeniul constatării daunelor. Legislația specifică domeniului constatării daunelor din sectorul asigurări este într-un proces continuu de completare și modificare, în funcție de dispozițiile UE și de realitățile economice sau conjuncturale, candidaților fiindu-le recomandată informarea continuă privind legislația actualizată*.**

## 4. Acronime

ASF – Autoritatea de Supraveghere Financiară

ISF – Institutul de Studii Financiare

CESCD - Centrul de evaluare a competențelor specialiștilor constatare daune

## 5. Descrierea activității

Activitatea de evaluare a competențelor reprezintă partea importantă a procesului de certificare a competențelor viitorilor specialiști constatare daune în cadrul CESCD, reprezentând baza pentru aprobarea sau respingerea candidaților pentru această poziție.

Evaluatorul are ca obiectiv culegerea dovezilor de competență privind nivelul de cunoștințe și aptitudini necesare viitorului specialist constatare daune pentru realizarea sarcinilor de muncă la un nivel calitativ specializat.

## 6. Studii și experienţă profesională

**Nivel de studii:** studii superioare, absolvite cu diplomă de licenţă.

**Experienţă de lucru necesară**: minim 5 ani experienţă profesională în domeniul daunelor, pe posturi ce necesită studii superioare.

**Studii şi/sau experienţă privind evaluarea competenţelor profesionale**:Evaluator de competențe profesionale (Cod COR 242405) **sau** cadru didactic universitar (minim lector) cu vechime de minim 5 ani într-o instituție de învățământ superior **sau** experienţă profesională de minim 5 ani într-o funcție de conducere/coordonare în domeniul daunelor din sectorul asigurări.

## 7. Etape proces de selecție

**7.1. Transmiterea dosarului pe e-mail (**[**evaluari@isfin.ro**](mailto:office@isfin.ro)**) în format .pdf pentru stabilirea eligibilității candidaților**

Dosarul conține documente prin care candidatul probează eligibilitarea pentru candidatura la poziția de evaluator de competențe în cadrul CESCD:

1. Formular – Cerere privind înscrierea la procesul de selecție și avizare pentru poziția de *evaluator de competenţe pentru specialiștii constatare daune,* în cadrul CESCD*;*
2. Copia actului de identitate;
3. Curriculum Vitae, redactat în limba română, în format Europass, din care să reiasă aspecte relevante privind activitatea profesională în domeniul asigurărilor și experiența profesională de cel puțin 5 ani în domeniul daunelor, pe posturi ce necesită studii superioare;
4. Copia diplomei de licență;
5. Unul din următoarele documente:

5.1. Copia certificatului de absolvire a programului de perfecționare *Evaluator de competențe profesionale (Cod COR 242405)*;

5.2. Document (adeverință) din care să reiasă vechimea de minim 5 ani în calitate de cadru didactic (minim lector) într-o instituție de învățământ superior;

5.3. Document din care să reiasă că pe o periodă de cel puțin 5 ani solicitantul a deținut funcție de conducere/coordonare în domeniul daunelor din sectorul asigurări;

1. Copia documentelor - carte de muncă, adeverințe de vechime în muncă, raport (REVISAL) din care să reiasă îndeplinirea cerinței de minim 5 ani experiență profesională, pe posturi ce necesită studii superioare, în domeniul daunelor din sectorul asigurări;
2. Scrisori de recomandare prin care se probează buna reputație și experiența profesională de minim 5 ani în domeniul daunelor.

Pe documentele transmise solicitantul va preciza „*conform cu originalul”* și va semna.

Precizări:

* Vor fi utilizate adrese de e-mail la expeditor care nu sunt generate automat de aplicații sau site-uri web;
* Documentele se scanează și se transmit pe e-mail într-un singur fișier în format .pdf;
* Nu se transmit atașamente cu extensii: .exe, .com, .Ink;
* Nu se transmit atașamente parolate;
* În subiectul sau corpul mesajului să nu fie link-uri către site-uri web;
* Documentele transmise prin transfer de fișiere online nu vor fi descărcate;
* Subiectul mesajului trebuie să conțină textul: *Dosar avizare evaluator specialist constatare daune\_CESCD\_NumePrenumeCandidat.*

**7.2. Verificarea eligibilității candidaților**

Documentele transmise sunt verificate de către Comisia de verificare a eligibilității candidaturii pentru poziția de Evaluator de compențe în cadrul CESCD, numită prin decizia Directorului General al ISF, alături de care participă un membru al Consiliului Științific al ISF.

**7.3. Susținerea testului de verificare a cunoștințelor**

Candidații declarați eligibili, susțin un **test scris (grilă)**, cu **30 de întrebări.**

Întrebările acoperă atât domeniul specific daunelor din sectorul asigurărilor, cât și cadrul legislativ incident (legislația primară și secundară, inclusiv privind protecția consumatorilor, protecția datelor cu caracter personal respectiv prevenirea și combaterea spălării banilor).

Întrebările au variante multiple de răspuns, cu o singură variantă corectă de răspuns, iar pentru a fi declarat *ADMIS*, candidatul trebuie să răspundă corect la cel puțin 24 de întrebări din cele 30.

Punctaj minim pentru promovarea testului scris: 24 puncte

Punctaj maxim: 30 puncte

Durata testului: 50 minute.

Candidații declarați ca fiind ADMIȘI în această etapă participă la interviul profesional de evaluare a abilităților.

Bibliografie selectivă:

* Legislație aplicabilă domeniului de referință (descrisă la punctul 3);
* Bennet, C., Dicționar de asigurări, ediția a II-a, Ed. Unsicar, București, 2009;
* Ciurel, V., Asigurări și reasigurări. Abordări teoretice și practice internaționale, Ed. Al Beck, București, 2000;
* Deak, Fr., Tratat de drept civil. Contracte special, Ed. Universul Juridic, București, 2001;
* Nemeș, V., Dreptul asigurărilor-curs universitar, ediția a II-a, Ed. Universul Juridic București, 2011;
* Sferdian, I., Dreptul asigurărilor, ediția a II-a, Ed. C.H. Beck, București, 2009;
* Dabija F., Structuri de Rezistență la Clădiri Civile, Institutul de Construcții București, 1980;
* Ghiocel D., Dabija F., Darie M., ș.a., Construcții Civile, Editura Didactica și Pedagogică, București, 1985;
* Fijalkowski B.T. *Automotive Mechatronics:* *Operational and Practical Issues.* Springer, vol. 2*,* 2011;
* Pestișanu C., Darie M., Popescu L., Voiculescu M., Construcții Civile Industriale și Agricole, Editura Didactica si Pedagogica, București, 1980;
* Marike J., Van Der Horst, Human head neck response in frontal, lateral and rear endimpact loading; modelling and validation, Technische Universitet Eindhoven, 2002.Proefschrift. - ISBN 90-386-2843-9;
* Pătrășcan, M.G., Studiul privind simularea funcționării ABS în diferite condiții de drum. Raport de cercetare științifică nr. 4, Universitatea “Politehnică”, București, 2014;
* Pătrășcan, M.G., Reckless driving and its consequences, Metalurgia International, Vol. XVIII, nr. 8/2013, pp.244-252, ISSN 1582-2214;
* Pătrășcan, M.G., Experimental research on the influence of automotive braking systems on active safety, Articol prezentat la International Congress Automotive Motor Mobility Ambient, Technical University of Cluj Napoca, Faculty of Mecanica 2013, 17-19 Octomber, Cluj-Napoca, Romania;
* Pătrășcan, M.G., Studiul privind simularea funcționării ABS cu diferite tipuri de controlere, Raport de cercetare științifică nr. 5, Universitatea “Politehnică”, București, 2014;
* Pătrășcan, M.G., Study regarding the modeling and simulation on the influence of automobile brake systems on active safety, U.P.B. Sci. Bull., ISSN 1223-706, Bucharest, 2015;
* Pătrășcan, M.G., New aspects regarding control and operation of the coach ABS system, The 6th International Conference COMEC 2015, Brasov, 2015;
* Pereş, Gh., ş.a., Dinamica autovehiculelor. Tipografia Universităţii Transilvania, Braşov, 1988;
* Constantin, D., Frauda în asigurări, Institutul de Managenent în Asigurări, 2014.
* Alte surse de informare:
* Sisteme de evaluare specializate utilizate în stabilirea costurilor de reparație a vehiculelor și bunurilor avariate, precum și/sau la stabilirea valorii de piață
* [https://www.consultantavocat.ro/contractul-de-asigurare](https://www.consultantavocat.ro/contractul-de-asigurare/)
* <http://www.circulatiarutiera.ro/pregatire-examen/cursuri-legislatia-rutiera/mechanicsB-ro.htm>
* <https://www.4tuning.ro/ghidul-soferului/tot-ce-trebuie-sa-stii-despre-seria-de-sasiu-unde-o-gasesti-si-ce-inseamna-27226.html>
* http://www.e-automobile.ro/categorie-dinamica/9-jante-anvelope-automobile, vizitat la 26 iunie 2017
* <http://www.creeaza.com/tehnologie/constructii/Clasificarea-constructiilor-du377.php>, vizitat la 26 iunie 2017
* <https://www.scribd.com/doc/136647258/Pereti-Si-Tavane-Rigips>, vizitat la 26 iunie 2017
* <http://www.dg-trade-and-services.ro/mm/file/josam-stand%20redresat%20cabine(1).pdf>,
* vizitat la 26 iunie 2017
* <https://www.autochemicals.ro/standuri-redresare/>, vizitat la 26 iunie 2017
* <https://www.slideshare.net/pirvuadrian37/manualul-de-caroserie-cielo>, vizitat la 26 iunie 2017
* <http://www.sculeserviceauto.ro/eshop/index.php?categoryID=1009>, vizitat la 26 iunie 2017
* <http://www.adras-echipamente.ro/echipament-service-auto/echipamente-de-tinichigerie-si-vopsitorie/pregatire-vopsire/>, vizitat la 26 iunie 2017
* <http://www.motociclete.eu/w/Etapele_Constructiei>, vizitat la 26 iunie 2017
* <http://www.digi24.ro/stiri/sci-tech/auto/lumina-de-franare-dinamica-pentru-motociclete-412801>, vizitat la 26 iunie 2017
* <https://www.4tuning.ro/tehnica-auto/sisteme-de-siguranta-pasive-si-active-care-este-diferenta-10759.html>, vizitata la 26 iunie 2017
* <http://www.auto-form.ro/info/siguran-ta-activ-a-a-autovehiculelor.html>, vizitat la 26 iunie 2017
* <https://www.scribd.com/doc/100750019/Caroserii-Si-Sisteme-de-Siguranta-Pasiva-II-Adrian-Soica>, vizitat la 26 iunie 2017 <https://images.search.yahoo.com/search/images/diagnostic+tester+%2F+mastertech+automotive>, vizitat la 26 iunie 2017
* Elefterescu, V., ”Dezvoltarea abilităților de comunicare”, <https://comunicareeficienta.com/wp-content/uploads/2013/11/E-book-Dezvoltarea-abilitatilor-de-comunicare.pdf>, accesat la 21.06.2017
* Morariu, D., ”Managementul afacerilor. Tehnici de negociere”, Timișoara, 2004, <http://file.ucdc.ro/cursuri/T_M_n15_Tehnici_de_negociere.pdf.pdf>, accesat la 21.06.2017
* Roșca, L., ”Dezvoltarea abilităților de comunicare”, Cap. 1 – Introducere în comunicare, <http://ccimn.ulbsibiu.ro/com.pdf>, accesat la 21.06.2017
* ”Comunicarea. Deprinderi de comunicare”, <http://www.mpt.upt.ro/doc/curs/gp/Communication_skills.pdf>, accesat la 21.06.2017
* ”Communication skills”, <http://www.mpt.upt.ro/doc/curs/gp/Communication_skills.pdf>, accesat la 21.06.2017
* Modulul ”Comunicare și ascultare activă”, <http://tdh-moldova.md/media/files/files/1_4_comunicarea_si_ascultarea_activa_323156.pdf>, accesat la 21.06.2017

**7.4. Contestații**

**Contestația poate fi depusă doar pentru testul scris.**

Candidații RESPINȘI, în urma susținerii testului scris (grilă), pot depune contestație la adresa [evaluari@isfin.ro](mailto:office@isfin.ro), în termen de 24 de ore de la data comunicării rezultatului.

Contestațiile sunt soluționate de către Comisia de soluționare a contestațiilor, numită prin Decizia Directorului General al ISF.

Soluționarea eventualelor contestații depuse constă în reanalizarea și reverificarea de către comisie a testului grilă.

Rezultatul contestației se comunică în termen de 5 zile lucrătoare de la data înregistrării contestației.

**7.5. Interviul profesional de evaluare a abilităților**

Candidații ajunși în această etapă susțin un interviu profesional la care participă membri ai Consiliului Științific al ISF.

Prin intermediul interviului se apreciează modul de gândire și de exprimare al candidatului, modul de abordare și de rezolvare a unor situații, capacitatea de analiză și sinteză, capacitatea decizională, asumarea responsabilității.

Interviul profesional are ca scop alegerea candidatului potrivit pentru poziția de evaluator de competențe în cadrul CESCD.

Pe parcursul interviului, candidatul este testat prin întrebări situaționale, cu relevanță pentru experiența sa în raport cu poziția vizată.

Aprecierea interviului se face prin sistemul de punctare de la 1 la 5.

Scala de notare: 1. Nu îndeplineşte cerinţele postului; 2. Sub cerinţele postului, are nevoie de dezvoltare; 3. Conform cerinţelor postului; 4. Peste cerinţele postului; 5. Nivel excepţional, mult peste cerinţele postului.

Punctaj minim pentru promovarea interviului profesional: 21 puncte

Punctaj maxim: 35 puncte

Durata inteviului: maxim 30 min/candidat.

**Rezultatul interviului nu poate fi contestat.**

Candidații validați de membrii Consiliului Științific al ISF vor fi desemnați pentru înscrierea în Registrul Evaluatorilor de Competențe, specializarea constatare daune, registru public deschis, menținut și actualizat de ISF pe site-ul său.

Pentru înscrierea în Registrul Evaluatorilor de Competențe candidatul validat va achita o taxă de 100 lei.

***Precizare:*** contravaloarea taxei de înregistrare în Registrul Evaluatorilor de Competențe se achită în contul Fundația Institutul de Studii Financiare, CIF RO 25285051, Cod IBAN

**RO74 BRDE 445S V408 0657 4450**, **Banca BRD *sau*** la casieria ISF din Str. Steluței, nr.2, sector 1, București.

Pe documentul de plată se va trece: Nume/Prenume, CNP candidat, indicând tipul taxei respective (Taxă înscriere în Registrul Evaluatorilor de Competențe)

**7.6. Anexe**

**Anexa nr. 1 -** Cerere privind participarea la procesul de selecție și avizare pentru poziţia de evaluator de competenţe pentru specialiștii constatare daune în cadrul CESCD

**ANEXA nr. 1**

**Cerere selecție și avizare**

**evaluator competenţe pentru specialiști constatare daune (CE-SCD)**

Subsemnatul.............................................,CNP..........................................telefon......................, e-mail..................................., prin prezenta vă rog să-mi aprobaţi înscrierea la procesul de selecție și avizare pentru poziția *Evaluator competenţe pentru specialiștii constatare daune* în cadrulCentrului de evaluare a competențelor specialiștilor constatare daune *(CE-SCD)*.

Anexez prezentei cereri, dosarul de înscriere cu următoarele documente:

1. Copia actului de identitate;
2. Curriculum Vitae, redactat în limba română, în format Europass, cu precizarea aspectelor relevante privind activitatea profesională în domeniul asigurărilor și experiența profesională de cel puțin 5 ani în domeniul daunelor, pe posturi ce necesită studii superioare;
3. Copia diplomei de licență pentru studii superioare de profil tehnic;
4. Unul din următoarele documente:

4.1 Copia certificatului de absolvire a programului de perfecționare Evaluator de competențe profesionale (Cod COR 242405);

4.2 Document (adeverință) din care să reiasă vechimea de minim 5 ani în calitate de cadru didactic (mimim lector) într-o instituție de învățământ superior;

4.3 Document din care să reiasă că pe o periodă de cel puțin 5 ani solicitantul a deținut funcție de conducere/coordonare în domeniul daunelor;

1. Scrisori de recomandare prin care se probează buna reputație și experiența profesională de minim 5 ani în domeniul daunelor;
2. Copia documentelor (carte de muncă, adeverințe de vechime în muncă, raport (REVISAL) din care să reiasă îndeplinirea cerinței de minim 5 ani experiență profesională adecvată, pe posturi ce necesită studii superioare, în domeniul daunelor;

*Pe documentele depuse/transmise solicitantul va preciza „conform cu originalul” și va semna.*

***Informațiile colectate prin acest formular sunt prelucrate în conformitate cu politica de confidențialitate pe care o puteți consulta pe website-ul ISF:*** [***http://www.isfin.ro/despre-noi/politica-de-confidentialitate***](http://www.isfin.ro/despre-noi/politica-de-confidentialitate)

**Data: Semnatura**